CELEX: 32011R0773
Language: bg
Date: 2011-08-02 00:00:00
Title: Регламент за изпълнение (ЕС) № 773/2011 на Комисията от 2 август 2011 година относно класирането на някои стоки в Комбинираната номенклатура

4.8.2011   
            
            
               BG
            
            
               Официален вестник на Европейския съюз
            
            
               L 201/4
            
         РЕГЛАМЕНТ ЗА ИЗПЪЛНЕНИЕ (ЕС) № 773/2011 НА КОМИСИЯТА
   от 2 август 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 август 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Задвижвано с крака двуколесно превозно средство с приблизително тегло 10 kg.
                  Състои се от:
                  
                              —
                           
                           
                              рамка от стомана с хромирана алуминиева вилка с окачване,
                           
                        
                              —
                           
                           
                              кормило с регулируема височина,
                           
                        
                              —
                           
                           
                              платформа с приблизителни размери 38 × 11 cm с дупки и противоплъзгащо покритие,
                           
                        
                              —
                           
                           
                              две колела със следните размери: 26 инча (предното) и 18 инча (задното),
                           
                        
                              —
                           
                           
                              ръчни предни и задни спирачки, и
                           
                        
                              —
                           
                           
                              сгъваема стойка.
                           
                        Превозното средство няма седалка, педали или педален механизъм.
                  Височината на кормилото, когато то е напълно разпънато, е 97 cm.
                  
                      (1) Вж. изображението
               
               
                  8716 80 00
               
               
                  Класирането се определя от разпоредбите на Общите правила 1 и 6 за тълкуване на Комбинираната номенклатура и от описанието на кодове по КН 8716 и 8716 80 00.
                  Изключва се класиране като тротинетка или подобна играчка на колела от код по КН 9503 00 10, тъй като, въпреки че се задвижва с крака и има платформа, повечето от характеристиките на превозното средство като размера, спирачките, колелата, предната вилка или окачването не съответстват на тези на тротинетка или играчка от позиция 9503 00.
                  Следователно превозното средство трябва да бъде класирано в код по КН 8716 80 00 като неавтомобилно превозно средство.
               
            
         
      
         (1)  Изображението е само за информация.